বজালী মহকুমাৰ অন্তৰ্গত জালিখাটা গাওত অৱস্থিত ৮৯ নং জালিখাটা প্ৰাথমিক বিদ্যালয়তো বুধবাৰৰ পৰা ৰাজ্যৰ ভিন্ন প্ৰান্তৰ দৰে অনুষ্ঠিত হৈছে গুণোৎসৱ।
শিক্ষা গ্ৰহণৰ প্ৰতি অগাধ ধাউতি থকা এই বিদ্যালয়ৰ দুই কণমানি ছাত্ৰই নিজৰ পিতৃৰ মৃত্যুৰ পিছতো কিন্তু অধ্যয়নত ব্ৰতী হৈ গুণোৎসৱত পৰীক্ষাত অৱতীৰ্ণ হৈছে।
বজালীৰ জালিখাটা গাঁওৰ জিতেন ৰয় নামৰ ব্যক্তিজনৰ ১৯ অক্টোবৰত আকস্মিক মৃত্যু ঘটে। এই ব্যক্তিজনৰ মৃত্যুৰ পিছতো তেওঁৰ দুই পুত্ৰই সদ্য অনুষ্ঠিত গুণোৎসৱৰ বাবে অধ্যয়ন কৰিবলৈ পাহৰা নাছিল।
বুধবাৰে পিতৃৰ তেৰদিনীয়া সকাম আছিল আৰু বৃহস্পতিবাৰে বাহি ভোজৰ মাজতো সকাম এৰি জালিখাটা প্ৰাথমিক বিদ্যালয়ৰ দ্বিতীয় শ্ৰেণীত অধ্যয়নৰত গুঞ্জন ৰয় আৰু সপ্তম শ্ৰেণীত অধ্যয়নৰত জগন্নাথ ৰয়ে গুণোৎসৱৰ মূল্যাংকন পৰীক্ষাত উপস্থিত থাকে।
আনহাতে, স্থানীয় ৰাইজৰ লগতে বিদ্যালয়ৰ শিক্ষক শিক্ষয়িত্ৰী সকলেও ছাত্ৰদ্বয়ৰ অধ্যয়নৰ প্ৰতি থকা ধাউতিৰ শলাগ লৈছে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
